text: Kirke-byggeri i Renbæk Statsfængsel
  16 august 2013 kl. 16.33
  I Renbæk Statsfængsel mellem Toftlund og Skærbæk har de indsatte hidtil ikke haft mulighed for at gå i kirke. Men det bliver der lavet om på nu.
  Der skal nemlig bygges en en 400 kvadratmeter stor kirkebygning, som også skal fungere som fængslets kultur- og forsamlingshus. En del af projektet er, at de indsatte på fængslets forskellige værksteder senere, når fundamentet er blevet lagt, skal bidrage til at bygge og møblere kirken og forsamlingshuset.
  Man regner med at fængslets nye kirke står færdig i foråret 2014.
  